บีที ลั่นขึ้นท็อปไฟว์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

ชูจุดแข็งหุ้นใหญ่หนุนภายใน35ปี โฉมใหม่ชื่อ‘ซีไอเอ็มบีพรินซิเพิล’
โพสต์ทูเดย์ — บลจ.บีที ผงาดขอขึ้นแท่น 1 ใน 5 ภายใน 35 ปี หลังเปลี่ยนชื่อเป็น “ซีไอเอ็มบีพรินซิเพิล” ต้อนรับผู้ถือหุ้นใหม่
นายแคมป์เบล ทัพลิ่ง ประธานเจ้าหน้าที่บริหาร ซีไอเอ็มบีพรินซิเพิล มาเลเซียซึ่งเป็นผู้ถือหุ้นใหม่ของบริษัทหลักทรัพย์จัดการกองทุน (บลจ.) บีที เปิดเผยว่า มีเป้าหมายที่จะทำให้ บลจ.บีที ที่เปลียนชื่อเป็น บลจ.ซีไอเอ็มบีพรินซิเพิล มีสินทรัพย์ภายใต้การบริหาร (เอยูเอ็ม) ขึ้นมาติดกลุ่ม 1 ใน 5 ของอุตสาหกรรมให้ได้ภายใน 35 ปีข้างหน้า โดยอาศัยจุดแข็งด้านบริหารจัดการตามมาตรฐานระดับโลก
“ความคาดหวังของเรา คือ ต้องการให้ บลจ.ซีไอเอ็มบีพรินซิเพิล ขึ้นมาเป็น บลจ.ชั้นนำในประเทศไทย ที่มีการบริหารจัดการระดับโลก แต่คงจะไม่ได้เพิ่มแค่เอยูเอ็มเพียงย่างเดียว เพราะจะเน้นการให้บริการและนำเสนอผลิตภัณฑ์ใหม่ๆ และทำให้บริษัทมีอัตราการเติบโตให้ได้ปีละมากกว่า 10%” นายแคมป์เบล กล่าว
ทั้งนี้ บริษัท ซีไอเอ็มบีพรินซิเพิล มาเลเซีย เป็นบริษัทหลักทรัพย์จัดการกองทุนที่เกิดจากการร่วมทุนของกลุ่มซีไอเอ็มบี ซึ่งเป็นผู้ถือหุ้นของธนาคารซีไอเอ็มบี ไทย และบริษัท พรินซิเพิลไฟแนนเชียล กรุ๊ป ในสหรัฐ 
นายแคมป์เบล ยังกล่าวถึงอุตสาหกรรมจัดการกองทุนในประเทศไทยว่า ทั้งตัวกองทุนและลูกค้า รวมทั้งช่องทางการจัดจำหน่ายยังเชื่อมโยงอยู่กับธนาคารค่อนข้างมาก ซึ่ง บลจ.ซีไอเอ็มบีพรินซิเพิล จะหากองทุนที่ตอบโจทย์ลูกค้าได้มากกว่ากองทุนที่เกี่ยวโยงกับเงินฝากธนาคาร รวมทั้งการจัดจำหน่ายในช่องทางใหม่ๆ นอกจากเครือข่ายธนาคาร
“ธุรกิจจัดการกองทุนในประเทศไทยยังมีอนาคตที่ดี แม้ว่าที่ผ่านมาเศรษฐกิจไทยจะสะดุดไปบ้างจากปัญหาเศรษฐกิจและการเมือง” นายแคมป์เบล กล่าว
นายอนุสรณ์ บูรณกานนท์ กรรมการผู้จัดการ บลจ.ซีไอเอ็มบีพรินซิเพิล กล่าวว่า ภายใน 2 ปีจะเพิ่มขนาดเอยูเอ็มเป็น56 หมื่นล้านบาท จากที่มีอยู่ 2.3 หมื่นล้านบาท ในปัจจุบัน โดยจะเน้นกองทุนอสังหาริมทรัพย์ กองทุนสำรองเลี้ยงชีพ กองทุนพันธบัตรเกาหลีใต้ และตลาดเงิน 
“ภายในสิ้นปีนี้เราน่าจะมีเอยูเอ็มใกล้ๆ 3 หมื่นล้านบาท เพราะจะมีการออกกองทุนพันธบัตรเกาหลีใต้รูปแบบใหม่ๆ เช่น กองทุนเกาหลีทันใจ ที่จะจ่ายผลตอบแทนให้ผู้ถือหน่วยทันทีที่ปิดการขาย ทำให้ผู้ลงทุนไม่ต้องจนครบอายุกองทุน 11 เดือน และออกกองทุน ChinaIndiaIndonesia FIF” นายอนุสรณ์ กล่าว
สำหรับไตรมาส 3 ปีนี้จะออกกองทุนอสังหาริมทรัพย์ที่ลงทุนในกรรมสิทธิ์ของธุรกิจการเก็บรักษาเอกสารที่ใหญ่ที่สุดในประเทศไทย ขนาดกองทุนประมาณ600700 ล้านบาท และไตรมาส 4 จะออกกองทุนอสังหาริมทรัพย์ที่ลงทุนในโรงแรมบนเกาะสมุย จ.ภูเก็ต มูลค่ากองทุนประมาณ 1,0001,200 ล้านบาท
ด้านนายสมชัย บุญนำศิริ กรรมการผู้จัดการ บลจ.กรุงไทย (KTAM) กล่าวว่า บริษัทเปิดจำหน่ายกองทุนเปิดกรุงไทยธนทรัพย์ เอ 7 เดือน 1 อายุโครงการ 7 เดือน ระหว่างวันที่ 1017 ส.ค. 2553 มูลค่าโครงการ 1,500 ล้านบาท ลงทุนในพันธบัตรภาครัฐเกาหลีใต้ สัดส่วน 25% ที่เหลือลงทุนในตั๋วแลกเงินของบริษัท แลนด์แอนด์เฮ้าส์ บริษัท สวนอุตสาหกรรมโรจนะ และบริษัท เอเซียเสริมกิจ ลิสซิ่ง ในสัดส่วนบริษัทละ 25% คาดผลตอบแทนประมาณ 1.70% ต่อปี 
นอกจากนี้ ยังเปิดจำหน่ายรอบใหม่กองทุนเปิดกรุงไทยสมาร์ท อินเวส 3 เดือน 2 อายุโครงการ 3 เดือน ขายตั้งแต่วันนี้ถึงวันที่16 ส.ค.นี้ ลงทุนพันธบัตรรัฐในประเทศ เงินฝาก และหุ้นกู้ คาดผู้ลงทุนจะได้รับผลตอบแทนประมาณ 1.30% ต่อปี